
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ Π ΡΩΤΟ Αρ. Φύλλου 75 

28 Μαρτίου 2003 


ΠΕΡΙΕΧΟΜΕΝΑ 


ΠΡΟΕΔΡΙΚΑ ΔΙΑΤΑΓΜΑΤΑ 

76. Μεταφορά μιας (1) θέσης υπαλλήλου του κλάδου Δι¬ 
οικητικής, Λογιστικής και Γραμματειακής Υποστήρι¬ 
ξης απά την Πρεσβεία της Ελλάδας στην Τασκένδη 
και μιας (1) θέσης υπαλλήλου του κλάδου Διοικητι¬ 
κής, Λογιστικής και Γραμματειακής Υποστήριξης 
απά το Γενικά Προξενείο της Ελλάδας στο Βίντχουκ 


στο Γ ραφείο Συνδέσμου της Ελλάδας στα Σκάπια... 1 

77. Κώδικας δεοντολογίας ειδησεογραφικών και άλλων 
δημοσιογραφικών και πολιτικών εκπομπών. 2 


ΑΠΟΦΑΣΕΙΣ 

Ανάκληση της άδειας για την ίδρυση και λειτουργία της 
ανώνυμης ναυτιλιακής τραπεζικής εταιρείας με την 
επωνυμία «ΣΙΤΙΜΠΑΝΚ ΝΑΥΤΙΛΙΑΚΗ ΤΡΑΠΕΖΑ Α.Ε.». 3 
Έγκριση συγχώνευσης των ανώνυμων εταιρειών «Τρά¬ 
πεζα ΕΡΟ ΕυΓοά&ηΚ ΕτςαεΙαε Α.Ε.» και «Επενδύσεις 
Εργασίας Α.Ε.», με απορράφηση της δεύτερης απά 
την πρώτη. 4 


ΠΡΟΕΔΡΙΚΑ ΔΙΑΤΑΓΜΑΤΑ 

( 1 ) 

ΠΡΟΕΔΡΙΚΟ ΔΙΑΤΑΓΜΑ ΥΠΆΡΙΘ. 76 

Μεταφορά μιας (1) θέσης υπαλλήλου του κλάδου Διοικητι¬ 
κής, Αογιστικής και Γραμματειακής Υποστήριξης απάτην 
Πρεσβεία της Ελλάδας στηνΤασκένδη και μιας (1) θέσης 
υπαλλήλου του κλάδου Διοικητικής, Αογιστικής και 
Γραμματειακής Υποστήριξης απά το Γενικά Προξενείο 
της Ελλάδας στο Βίντχουκ στο Γ ραφείο Συνδέσμου της 
Ελλάδας στα Σκάπια. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τα άρθρα 32 παρ. 4 και 38 παρ. 5 του Οργανισμού του 
Υπουργείου Εξωτερικών, ο οποίος κυρώθηκε με το άρθρο 
πρώτο του Ν. 2594/1998 «Κύρωση ως Κώδικα του σχε¬ 
δίου νόμου Οργανισμός του Υπουργείου Εξωτερικών» (Α’ 
62/1998). 

2. Το άρθρο 29Ατου Ν. 1558/1985 «Κυβέρνηση και κυβερ¬ 
νητικά όργανα» (Α' 137/1985), όπως προστέθηκε με το άρ¬ 
θρο 27 του Ν. 2081/1992 «Ρύθμιση των Επιμελητηρίων» (Α' 


154/1992) και αντικαταστάθηκε με το άρθρο 1 παρ. 2 εδ. α' 
του Ν. 2469/1997 «Περιορισμός και βελτίωση της αποτελε- 
σματικότητας των κρατικών δαπανών και άλλες διατάξεις» 
(Α' 38/1997) και το γεγονός ότι από τις διατάξεις του παρό¬ 
ντος Διατάγματος δεν προκαλείται δαπάνη σε βάρος του 
κρατικού προϋπολογισμού. 

3. Την 72/2003 γνωμοδότηση του Συμβουλίου της Επικρα- 
τείας μετά από πρόταση του Υπουργού Εξωτερικών, απο¬ 
φασίζουμε: 

Άρθρο μόνο 

Μεταφέρεται μια (1) θέση υπαλλήλου του κλάδου Διοικη¬ 
τικής, Αογιστικής και Γ ραμματειακής Υποστήριξης από την 
Πρεσβείατης Ελλάδας στηνΤασκένδη και μια (1) θέση υπαλ¬ 
λήλου του κλάδου Διοικητικής, Λογιστικής και Γραμματεια- 
κής Υποστήριξης από το Γενικό Προξενείο της Ελλάδας στο 
Βίντχουκ στο Γ ραφείο Συνδέσμου της Ελλάδας στα Σκόπια. 

Στον Υπουργό Εξωτερικών αναθέτουμε τη δημοσίευση και 
εκτέλεση του παρόντος Διατάγματος. 

Αθήνα, 18 Μαρτίου 2003 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

ο ΥΠΟΥΡΓΟΣ ΕΞΩΤΕΡΙΚΩΝ 

ΓΕΩΡΓΙΟΣ Α. ΠΑΠΑΝΔΡΕΟΥ 

-♦- 

( 2 ) 

ΠΡΟΕΔΡΙΚΟ ΔΙΑΤΑΓΜΑ ΥΠΆΡΙΘ. 77 
Κώδικας δεοντολογίας ειδησεογραφικών και άλλων δημο¬ 
σιογραφικών και πολιτικών εκπομπών. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τα άρθρα 15 παρ. 2, εδαφ. γ' και 43 παρ. 2 του Συντάγ¬ 
ματος. 

2. Τις διατάξεις του άρθρου 29Ατου Ν. 1558/1985 (ΦΕΚΑ' 
137) που προστέθηκε με το άρθρο 27 του Ν. 2081/1992 (ΦΕΚ 
ΑΊ54) και αντικαταστάθηκε με το άρθρο 1 παρ. 2α του Ν. 
2469/1997 (ΦΕΚΑ'38). 

3. Τις διατάξεις των άρθρων 1 και2τουΠ.Δ. 181/1994 «Συ¬ 
γκρότηση της Γενικής Γραμματείας Τύπου και Πληροφο¬ 
ριών σε Υπουργείο Τύπου και Μέσων Μαζικής Ενημέρωσης 
(ΦΕΚΑ'116). 

4. Το άρθρο 3 παρ. 15του Ν. 2328/1995 (ΦΕΚΑ' 159). 

5. Την 73/14.10.2002 απόφαση του Εθνικού Συμβουλίου 
Ραδιοτηλεόρασης. 

6. Ότι από την εφαρμογή του παρόντος διατάγματος δεν 
προκαλείται δαπάνη σε βάρος του Κρατικού Προϋπολογι¬ 
σμού. 

7. Το 49/2003 πρακτικά επεξεργασίας του Συμβουλίου της 
Επικρατείας, ύστερα από πρόταση του Υπουργού Τύπου 
και Μέσων Μαζικής Ενημέρωσης, αποφασίζουμε: 

Άρθρο πρώτο 

Κυρώνεται κατ’ άρθρο 3 παρ. 15 του Ν. 2328/1995, ο Κώ¬ 
δικας δεοντολογίας ειδησεογραφικών και άλλων δημοσιο¬ 
γραφικών και πολιτικών εκπομπών που καταρτίστηκε απά το 
Εθνικά Συμβούλιο Ραδιοτηλεάρασης, ως εξής: 

«ΚΩΔΙΚΑΣ ΔΕΟΝΤΟΛΟΓΙΑΣ ΕΙΔΗΣΕΟΓΡΑώΙΚΩΝ 
ΚΑΙ ΑΛΛΩΝ ΔΗΜΟΣΙΟΓΡΑΦΙΚΩΝ ΚΑΙ ΠΟΛΙΤΙΚΩΝ 
ΕΚΠΟΜΠΩΝ 

Αρθρο 1 

Πεδίο εφαρμογής 

Οι κανόνες του παρόντος κώδικα ισχύουν για ειδησεο- 
γραφικές, δημοσιογραφικές και πολιτικές εκπομπές στη 
δημόσια και την ιδιωτική ραδιοφωνία και τηλεόραση. Στην 
έννοια της δημοσιογραφικής εκπομπής εμπίπτουν όλες οι 
εκπομπές λόγου, που έχουν ενημερωτικό χαρακτήρα, ανε¬ 
ξάρτητα από το χαρακτηρισμό που τους προσδίδεται από 
τον ραδιοφωνικό ή τον τηλεοπτικό φορέα. Στις ειδησεογρα- 
φικές εκπομπές εμπίπτουν τα δελτία ειδήσεων και στις πολι¬ 
τικές εκπομπές εμπίπτουν εκείνες που έχουν αντικείμενο 
πολιτικά θέματα. 

Αρθρο 2 
Γενικές αρχές 

1. Οι ειδησεογραφικές και άλλες δημοσιογραφικές και πο¬ 
λιτικές εκπομπές πρέπει να εξασφαλίζουν την ποιοτική 
στάθμη που επιβάλλει η κοινωνική αποστολή της ραδιοφω¬ 
νίας και της τηλεάρασης καθώς και η πολιτιστική ανάπτυξη 
της χώρας. 

2. Ο δημοσιογράφος υπερασπίζεται την ελευθερία της 
έκφρασης και, στο πλαίσιο της δημοσιογραφικής δεοντολο¬ 
γίας, έχει το δικαίωμα, να μεταδίδει ανεμπόδιστα πληροφο¬ 
ρίες και σχόλια για να εξασφαλίσει την ενημέρωση της κοι¬ 
νής γνώμης. 

3. Το Σύνταγμα και η εν γένει έννομη τάξη της χώρας πρέ¬ 
πει να παραμένουν σεβαστά ακόμη και όταν ασκείται κριτική 
σε συγκεκριμένους νόμους ή θεσμούς. 

4. Η τήρηση των γενικά παραδεκτών κανάνων που αφο¬ 
ρούν στην ορθή, ευπρεπή και καλαίσθητη γλωσσική διατύ¬ 
πωση και εκφορά λάγου είναι απαραίτητη. Ιδιαίτερη μέριμνα 
επιβάλλεται, ώστε να τηρούνται με προσοχή στη σύνταξη, 
στην παρουσίαση και στους υπάτιτλους των εκπομπών οι κα- 
νάνες της γραμματικής και του συντακτικού της ελληνικής 
γλώσσας . Το αντίστοιχο ισχύει και για τη χρήση άλλων 
γλωσσών στο πλαίσιο ελληνικών ή ξενάγλωσσων εκπομπών. 

Αρθρο 3 

Εριζόμενα ζητήματα 

Η ραδιοφωνία και η τηλεάραση πρέπει να αναγνωρίζουν 
και να σέβονται εμπράκτως τη διατύπωση διαφορετικών 
απάψεων και να υπερασπίζονται την ελευθερία μεταδάσεώς 
τους. Οι διαφορετικές απόψεις πρέπει να παρουσιάζονται 
έγκαιρα και με ίσους όρους. 

Αρθρο 4 

Δυσμενείς διακρίσεις 

1. Δεν επιτρέπεται η παρουσίαση προσώπων με τρόπο ο 
οποίος, υπό τις συγκεκριμένες συνθήκες, μπορεί να ενθαρ¬ 
ρύνει, τον εξευτελισμό, την κοινωνική απομόνωση ή τις δυ¬ 


σμενείς διακρίσεις σε βάρος τους απά μέρος του κοινού βά¬ 
σει ιδίως του φύλου, της φυλής, της εθνικότητας, της γλώσ¬ 
σας, της θρησκείας, της ιδεολογίας, της ηλικίας, της ασθέ¬ 
νειας ή αναπηρίας, του γενετήσιου προσανατολισμού ή του 
επαγγέλματος. 

2. Δεν επιτρέπεται η προβολή μειωτικών, ρατσιστικών, ξε- 
νοφοβικών ή σεξιστικών μηνυμάτων και χαρακτηρισμών κα¬ 
θώς και μισαλλάδοξων θέσεων και γενικά δεν πρέπει να θί¬ 
γονται εθνοτικές και θρησκευτικές μειονότητες και άλλες 
ευάλωτες ή ανίσχυρες πληθυσμιακές ομάδες. 

Άρθρο 5 

Ανακρίβεια, παραπλάνηση, δημιουργία σύγχυσης 

1. Η μετάδοση των γεγονάτων πρέπει να είναι αληθής, 
ακριβής και άσο είναι δυνατά πλήρης. Τα γεγονότα πρέπει 
να παρουσιάζονται με προσοχή και αίσθημα ευθύνης, ώστε 
να μη δημιουργούν υπέρμετρη ελπίδα, σύγχυση ή πανικά 
στο κοινά. 

2. Ανακρίβειες ή παραπλανητικές δηλώσεις διορθώνονται 
αμέσως στο πλαίσιο της ίδιας ή παράμοιας εκπομπής. 

3. Η χρήση μαγνητοσκοπημένου υλικού, πλάνων αρχείου, 
αποσπασμάτων κινηματογραφικών ή τηλεοπτικών εκπο¬ 
μπών, σηματοδοτείται, καθ' όλη τη διάρκεια της χρήσης, με 
την ένδειξη «πλάνα αρχείου». 

4. Δεν επιτρέπεται η χρήση παραπλανητικών σκηνοθετι- 
κών τεχνασμάτων, μεθάδων ή τεχνικών που απευθύνονται 
στο υποσυνείδητο ή εγγίζουντα άρια του συνειδητού. 

5. Μεταξύ τίτλου και περιεχομένου των ειδήσεων δεν πρέ¬ 
πει να υπάρχει προφανής αναντιστοιχία. 

Άρθρο 6 
Ιδιωτική ζωή 

1. Η ιδιωτική ζωή άλων, συμπεριλαμβανομένων και των δη¬ 
μοσίων προσώπων και των προσώπων της επικαιράτητας, εί¬ 
ναι σεβαστή και απαραβίαστη. 

2. Δεν επιτρέπεται να καταγράφονται, να απεικονίζονται 
και να δημοσιοποιούνται ιδιωτικές στιγμές ή συνομιλίες πο¬ 
λιτών χωρίς την άδειά τους. 

3. Δεν επιτρέπεται η μετάδοση εικόνων οι οποίες έχουν λη- 
φθεί χωρίς προειδοποίηση, με χρήση κάμερας ή μαγνητο¬ 
φώνου για την καταγραφή, απεικάνιση ή δημοσιοποίηση 
μαρτυρίας ή συνεντεύξεως ή των κινήσεων οποιοσδήποτε 
προσώπου. 

Άρθρο 7 
Πένθος ή πάνος 

1. Πρέπει να αποφεύγεται κάθε αδιάκριτη παρέμβαση σε 
προσωπικά πάνο ή πένθος και ιδίως να αποφεύγεται η πα¬ 
ρουσίαση σκηνών ή ατάμων σε στιγμές πένθους, οδύνης, 
απόγνωσης ή αγανάκτησης. 

2. Δεν επιτρέπεται να προβάλλονται, χωρίς σπουδαίο λό¬ 
γο, εικόνες ή ήχοι, που επιτείνουν ή προκαλούν πόνο στους 
εικονιζόμενους ή σε πρόσωπα του αμέσου περιβάλλοντός 
τους. 

Άρθρο 8 
Πληροφορίες 

1. Δεν πρέπει να μεταδίδονται πληροφορίες χωρίς να 
έχουν ελεγχθεί. Η συλλογή στοιχείων καιπληροφοριώνπρέ- 
πει να γίνεται με θεμιτά μέσα. Ιδίως δεν επιτρέπεται η μετά¬ 
δοση πληροφοριών που υποκλάπηκαν με παράνομες παρα¬ 
κολουθήσεις τηλεφώνων, κρυφά μικρόφωνα ή κάμερες ή 
οποιοδήποτε άλλο συναφές μέσο. 

2. Απαγορεύεται η μετάδοση απορρήτων πληροφοριών 
και εικάνων οι οποίες είναι δυνατάν να βλάψουν την εδαφική 
ακεραιάτητα, την άμυνα και την ασφάλεια της χώρας. 

3. Ο δημοσιογράφος δικαιούται να μην αποκαλύπτει την 
πηγή της πληροφορίας, που εξασφάλισε με συμφωνία ή εν 
γένει υπά συνθήκες εχεμύθειας. 

Άρθρο 9 

Προοτασία των εμφανιζόμενων και αναφερομένων 
προσώπων 

1. Τα πρόσωπα που καλούνται σε δημόσια συζήτηση, ενη¬ 
μερώνονται εγκαίρως σχετικά με τους όρους διεξαγωγής 
της εκπομπής και τα πρόσωπα των λοιπών συμμετεχόντων 
σε αυτή. Η άρνηση ενός προσκεκλημένου να συμμετάσχει 
σε ειδησεογραφική εκπομπή δεν θα πρέπει να μεταδίδεται 
συνοδευόμενη από δυσμενή για το πρόσωπο αυτό σχόλια. 

2. Τα πρόσωπα που συμμετέχουν ή αναφέρονται στις εκ¬ 
πομπές πρέπει να απολαμβάνουν δίκαιης, ορθής και αξιο¬ 
πρεπούς συμπεριφοράς. Ειδικότερα δεν επιτρέπεται η προ¬ 
σβολή της προσωπικότητας , της τιμής και της αξιαπρέπει- 
άς τους. Πρέπει επίσης να γίνονται σεβαστά η ιδιωτική και 
οικογενειακή τους ζωή, η επαγγελματική τους δραστηριό¬ 
τητα και το δικαίωμα έκφρασής τους. Η άσκηση κριτικής δεν 
είναι ασυμβίβαστη με το σεβασμό των δικαιωμάτων των εμ- 
φανιζομένων ή αναφερομένων προσώπων. 

3. Δεν επιτρέπεται η αλλοίωση των εκφραζομένων απόψε¬ 
ων και θέσεων με οπσισδήποτε τρόπο, όπως με αλλαγή της 
σειράς ερωτήσεων και απαντήσεων, με αποσπασματική 
αναφορά των απαντήσεων, με τη χρησιμοπσίηση ηχητικών ή 
οπτικών τεχνασμάτων κ.ά. 

4. Σε περίπτωση βαριάς προσβολής της αξιοπρέπειας, η 
τυχόν συναίνεση του παθόντος δεν αίρει τον παράνομο χα¬ 
ρακτήρα της προσβολής. 

5. Δεν επιτρέπεται η λήψη συνεντεύξεων απά άτομα, η κα¬ 
τάσταση των οποίων μαρτυρεί έλλειψη νηφαλιάτητας. 

Άρθρο 10 

Προστασία ανηλίκων 

1. Απαγορεύεται η παρουσίαση ανηλίκων μέσω εικόνας, 
ονόματος ή άλλου τρόπου που να καθιστά σαφή την ταυτά- 
τητά τους ή η συμμετοχή τους σε όλες τις εκπομπές που πε¬ 
ριλαμβάνονται στον παρόντα κώδικα, όταν αυτοί είναι μάρ¬ 
τυρες ή θύματα εγκληματικών ενεργειών ή δυστυχημάτων ή 
βρίσκονται σε δύσκολη κατάσταση. Σε καμία από τις ανωτέ¬ 
ρω περιπτώσεις, δεν λαμβάνεται συνέντευξη από ανήλικο 
κάτω των 14 ετών. 

Κατ' εξαίρεση η παρσυσίαση αυτή επιτρέπεται εφόσον εί¬ 
ναι αναγκαία για την ενημέρωση του κοινού και δεν προκα- 
λεί πόνο ή βλάβη στην πρσσωπικότητατου ανηλίκου και, σε 
κάθε περίπτωση, μόνο ύστερα από γραπτή άδεια αυτού που 
ασκεί τη γονική μέριμνα ή την επιμέλεια. 

2. Η παρουσίαση ανήλικου ως δράστη εγκληματικών ενερ¬ 
γειών ή ως υπαιτίου δυστυχήματος απαγορεύεται απολύ¬ 
τως. 

'Άρθρο 11 
Ποινική διαδικασία 

1. Η αρχή ότι ο κατηγορούμενοςτεκμαίρεται αθώος μέχρι 
την αμετάκλητη καταδίκη του γίνεται σεβαστή και συνεπώς 
δεν προεξοφλείται το αποτέλεσμα της δίκης ούτε οι κατη¬ 
γορούμενοι αναφέρονται, άμεσα ή έμμεσα, ως ένοχοι. Ο φε- 
ρόμενος ως δράστης δεν πρέπει να αναφέρεται με απαξιω- 
τικούς για τα πρόσωπό ταυ χαρακτηρισμούς, ούτε γίνεται 
αναφορά σε αυτόν με μοναδικό προσδιορισμό την εθνοτική 
του καταγωγή ή το θρήσκευμά του. 

2. Δεν χρησιμοποιείται εικόνα, ούτε αναφέρεται όνομα, 
ούτε γίνεται με άλλο τρόπο σαφής η ταυτότητα συγγενών 
κατηγορουμένου ή καταδικασθέντος σε αξιόποινες πρά¬ 
ξεις, εκτός αν η αναφορά είναι απολύτως αναγκαία για την 
έκθεση των γεγονότων. 

3. Δεν αναφέρεται η καταδίκη προσώπου για ορισμένο 
έγκλημα μετά την έκτιση της ποινής του, παρά μάνο για λά- 
γους δημοσίου συμφέροντος. 

4. Δεν χρησιμοποιείται εικόνα, ούτε αναφέρεται το όνομα, 
ούτε γίνεται με άλλο τράπο σαφής η ταυτότητα θύματας 


εγκλημάτων κατά της γενετήσιας ελευθερίας, άπως βια- 
σμσύ ή άλλων ασελγών πράξεων, αιμσμιξίας ή απσπλάνη- 
σης και δεν αναφέρονται στοιχεία που μπορούν να οδηγή¬ 
σουν στην εξακρίβωση του ονόματός του. 

5. Με την επιφύλαξη των οριζομένων στην εκάστοτε ισχύ- 
ουσα οικεία νομοθεσία, δεν επιτρέπεται η αναφαρά ονομά¬ 
των ή άλλων στοιχείων δηλωτικώντηςταυτότητας καθώς και 
η χρησιμοποίηση εικόνων προσώπων που θεωρούνται ύπο¬ 
πτοι τέλεσης εγκλημάτων. 

6. Δεν δημοσιοποιούνται έγγραφα ή άλλα στοιχεία που γί¬ 
νονται γνωστά στις αρμόδιες αρχές κατά το στάδιο της προ¬ 
καταρκτικής εξέτασης, της έκτακτης προανάκρισης και γε¬ 
νικότερα της ποινικής προδικασίας. 

Άρθρο 12 
Βία 

Οι τηλεοπτικοί φορείς, κατά την ενημέρωση για συγκεκρι¬ 
μένο γεγονός, οφείλουν να μη μεταδίδουν σκηνές βίας, κα¬ 
θώς και σκηνές βάναυσης μεταχείρισης ανθρώπων ή ζώων ή 
ακραίας αντικοινωνικής συμπεριφοράς, εκτός αν είναι απο¬ 
λύτως απαραίτητες για την ευαισθητοποίηση του κοινού. 

Άρθρο 13 

Εγκλήματα - τρομοκρατία - οργανωμένο έγκλημα 

1. Πρέπει να αποφεύγεται η παρουσίαση των μεθόδων 
εκτέλεσης εγκλημάτων κατά τρόπο ή σε περιπτώσεις που 
ενθαρρύνει την μίμηση. 

2. Τα εγκλήματα, συμπεριλαμβανομένης της τρομοκρα¬ 
τίας και του οργανωμένου εγκλήματος, η βία και άλλες βά¬ 
ναυσες και απάνθρωπες πράξεις ή συμπεριφορές, δεν πρέ¬ 
πει να αναδεικνύονται ή να εξυμνούνται. 

3. Η δημοσιογραφική έρευνα δεν πρέπει να υποκαθιατά 
τις αστυνομικές και ανακριτικές αρχές. 

Άρθρο 14 
Δελτία Ειδήσεων 

1. Τα δελτία ειδήσεων πρέπει να συντάσσονται με ακρί¬ 
βεια, αντικειμενικότητα και τη μεγαλύτερη δυνατή πολυμέ- 
ρεια. Η υποχρέωση αυτή κατισχύει κάθε, έστω και έμμεσης, 
επιχειρηματικής και οικοναμικής εν γένει επιδίωξης του ρα¬ 
διοφωνικού ή του τηλεοπτικού σταθμού. 

2. Απαγορεύεται η δραματοποιημένη αναπαράσταση των 
γεγσνότων κατά τη μετάδαση των δελτίων ειδήσεων ή άλλων 
ενημερωτικών εκπσμπών. 

Άρθρο 15 

Ειδήσεις και σχόλια 

1. Ειδήσεις και σχόλια, κρίσεις ή απόψεις πρέπει να δια- 
κρίνονται με τρόπα σαφή. Υπσθέσεις ή πιθαναλογήσεις δεν 
παρσυσιάζονται ως γεγονότα. 

2. Η μετάδοση έκτακτων δελτίων ειδήσεων πρέπει να γίνε¬ 
ται με περίσκεψη. 

Άρθρο 16 

Πολιτικές εκπομπές προεκλογικής περιόδου 

1. Η παρουσίαση πολιτικών θεμάτων κατά τις προεκλογι¬ 
κές περιόδους πρέπει να γίνεται με σαφήνεια και μετριοπά¬ 
θεια, ώστε να μην εξάπτονται τα πολιτικά πάθη και σε κάθε 
περίπτωση να διασφαλίζανται οι αρχές της ισοτιμίας, της 
πολυφωνίας και του σεβασμού των δημοκρατικών διαδικα¬ 
σιών. 

2. Ιδιαίτερη προσπάθεια πρέπει να καταβάλλεται για την 
τήρηση των διατάξεων του νάμου κατά τις ίδιες περιόδους, 
ώστε κατά την κάλυψή τους να διασφαλίζονται οι αρχές της 
ισοτιμίας και πολυφωνίας και ο σεβασμάς των δημοκρατι¬ 
κών διαδικασιών. 

3. Κατά τη μετάδοση διαδηλώσεων, ταραχών και πρσε- 
κλαγικών συγκεντρώσεων δεν επιτρέπονται σκηνοθετικά τε- 

χνάσματα που επιδιώκουν την παραπλάνηση και δεν πρέπει 
να προβάλλονται τυχόν εμπρηστικά συνθήματα ή να προ- 
τρέπεται η συμμετοχή σε ταραχές ή άλλες παράνομες ενέρ¬ 
γειες.». 

Άρθρο δεύτερο 

1. Η ισχύς του παρόντος διατάγματος αρχίζει τρεις μήνες 
μετά από τη δημοσίευσή του στην Εφημερίδα της Κυβερνή- 
σεως. Από την έναρξη της ισχύος του παρόντος διατάγμα¬ 
τος καταργούνται το σύνολο των διατάξεων του 1/1991 Κα¬ 
νονισμού του Εθνικού Συμβουλίου Ραδιοτηλεόρασης (ΦΕΚ 
Β'421), καθώς και οι διατάξεις του 2/1991 Κανονισμού της 
ίδιας ως άνω Αρχής, οι οποίες ρυθμίζουν το αντικείμενο που 
υπάγεται στο πεδίο εφαρμογής του Κώδικα που κυρώνεται 
με το διάταγμα αυτό. 

2. Κατάτην εφαρμογή του Κώδικαπου κυρώνεται με το πα¬ 
ρόν διάταγμα ισχύει η απορρέουσα από το Σύνταγμα και γε- 
νόμενη δεκτή από τη νομολογία του Συμβουλίου της Επι¬ 
κράτειας αρχή της στάθμισης κατά περίπτωση του τυχόν 
διακυβευόμενου δημοσίου συμφέροντος. 

Στον Υπουργό Τύπου και Μέσων Μαζικής Ενημέρωσης 
αναθέτουμε τη δημοσίευση και εκτέλεση του παρόντος δια¬ 
τάγματος. 

Αθήνα, 20 Μαρτίου 2003 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

ο ΥΠΟΥΡΓΟΣ 

ΤΥΠΟΥ ΚΑΙ ΜΕΣΩΝ ΜΑΖΙΚΗΣ ΕΝΗΜΕΡΩΣΗΣ 

ΧΡΗΣΤΟΣ ΠΡΩΤΟΠΑΠΑΣ 

-♦- 

ΑΠΟΦΑΣΕΙ Σ 

(3) 

Ανάκληση της άδειας για την ίδρυση και λειτουργία της ανώ¬ 
νυμης ναυτιλιακής τραπεζικής εταιρείας με την επωνυ¬ 
μία «ΣΙΤΙΜΠΑΝΚ ΝΑΥΤΙΛΙΑΚΗ ΤΡΑΠΕΖΑ Α.Ε.». 

ΤΡΑΠΕΖΑ ΤΗΣ ΕΛΛΑΔΟΣ 
ΕΠΙΤΡΟΠΗ ΤΡΑΠΕΖΙΚΩΝ ΚΑΙ ΠΙΣΤΩΤΙΚΩΝ 
ΘΕΜΑΤΩΝ 

(Συνεδρίαση 145/31.1.2003, θέμα 5) 

Αφού έλαβε υπόψη: 

α) το άρθρο 1 του Ν. 1321/1972 «περί ναυτιλιακών τραπε¬ 
ζών», όπως ισχύει, 

β) το άρθρο 8 του Ν. 2076/1992 «ανάληψη και άσκηση δρα¬ 
στηριότητας πιστωτικών ιδρυμάτων και άλλες συναφείς δια¬ 
τάξεις», όπως ισχύει, 

γ) την ΠΔ/ΤΕ 1303/26.5.88, όπως τρσποποιήθηκε από την 
ΠΔ/ΤΕ 1342/4.8.88, με την οποία εγκρίθηκε η ίδρυση και λει¬ 
τουργία της ανώνυμης ναυτιλιακής τραπεζικής εταιρείας 
υπό την επωνυμία «ΣΙΤΙΜΠΑΝΚ ΝΑΥΤΙΛΙΑΚΗ ΤΡΑΠΕΖΑ 
Α.Ε.», 

δ) το από 31.1.2003 έγγραφο της τράπεζας «ΣΙΤΙΜΠΑΝΚ 
ΝΑΥΤΙΛΙΑΚΗ ΤΡΑΠΕΖΑ Α.Ε.», με το οποίο υποβάλλει αντί¬ 
γραφο των πρακτικών της από 20.1.2003 έκτακτης Καθολι¬ 
κής Συνέλευσης των Μετόχων της, κατά την οποία αποφα- 
σίστηκε η λύση της τράπεζας, η θέση της σε εκκαθάριση κα¬ 
θώς και ο ορισμός εκκαθαριστών, 

ε) την Κ2-1616/13.2.2003 (ΑΠ 27743) ανακοίνωση του 
Υπουργείου Ανάπτυξης, με την οποία καταχωρήθηκαν στο 
Μητρώο Ανώνυμων Εταιρειών τα πιο πάνω πρακτικά, απο¬ 
φάσισε τα ακόλουθα: 


1. Από την κοινοποίηση της παρούσας απόφασης ανακα¬ 
λείται η άδεια που είχε παρασχεθεί με την ΠΔ/ΤΕ 1303/ 
26.5.88, όπως ισχύει, για την ίδρυση και λειτουργία της ανώ¬ 
νυμης ναυτιλιακής τραπεζικής εταιρείας, υπό την επωνυμία 
«ΣΙΤΙΜΠΑΝΚ ΝΑΥΤΙΛΙΑΚΗ ΤΡΑΠΕΖΑ Α.Ε.». 

2. Από την παραπάνω ημερομηνία η «ΣΙΤΙΜΠΑΝΚ ΝΑΥΤΙ¬ 
ΛΙΑΚΗ ΤΡΑΠΕΖΑ Α.Ε.» παύει να ασκεί στην Ελλάδα τραπεζι¬ 
κές εργασίες οποιασδήποτε μορφής. Από την ημερομηνία 
αυτή και μέχρι την 31 η Δεκεμβρίου 2003, η εν λόγω τράπεζα 
επιτρέπεται να διεξάγει μόνο τις διοικητικής, λογιστικής και 
φορολογικής φύσεως εργασίες που απαιτούνται για την τα¬ 
κτοποίηση των εκκρεμοτήτων της που απορρέουν από τη 
λύση της και τη θέση της σε εκκαθάριση. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ο Πρόεδρος Τα μέλη Ο Γραμματέας 

Ακριβές αντίγραφο 
Αθήνα, 19 Μαρτίου 2003 
Ο Γ ραμματέας 
Σ. ΠΑΠΑΔΟΠΟΥΛΟΣ 
-♦- 

(4) 

Έγκριση συγχώνευσης των ανώνυμων εταιρειών «Τράπεζα 
ΕΕΘ ΕυΓοάεηΚ Εγ 935Ι35 Α.Ε.» και «Επενδύσεις Εργασίας 
Α.Ε.», με απορρόφηση της δεύτερης από την πρώτη. 

ΤΡΑΠΕΖΑ ΤΗΣ ΕΛΛΑΔΟΣ 
ΕΠΙΤΡΟΠΗ ΤΡΑΠΕΖΙΚΩΝ ΚΑΙ ΠΙΣΤΩΤΙΚΩΝ 
ΘΕΜΑΤΩΝ 

(Συνεδρίαση 146/25.2.2003, θέμα 6) 

Αφού έλαβε υπόψη: 

α) το Ν. 2076/92 «Ανάληψη και άσκηση δραστηριότητας 
πιστωτικών ιδρυμάτων και άλλες συναφείς διατάξεις», όπως 
ισχύει, 

β) τις διατάξεις του άρθρου 16 του Ν. 2515/97 περί συγ¬ 
χώνευσης πιστωτικών ιδρυμάτων, όπως τροποποιήθηκε και 
συμπληρώθηκε με το άρθρο 12του Ν. 2744/99, 

γ) το από 29.1.2003 (ΑΠ 27655) έγγραφο της «Τράπεζας 
ΕΕΟ ΕυωδαηΙι ΕΓςαεΙεεΑ.Ε.», με το οποίο ζητεί την έγκριση, 
στο πλαίσιο του άρθρου 6 του Ν. 2515/97, όπως ισχύει, για 
τη συγχώνευσή της με απορρόφηση της Ανώνυμης Εταιρεί¬ 
ας Επενδύσεων Χαρτοφυλακίου «Επενδύσεις Εργασίας 
Α.Ε.», συνοδευόμενο από τα προβλεπόμενα στις πιο πάνω 
νομοθετικές διατάξεις δικαιολογητικά, 

δ) το από 25.2.2003 (ΑΠ 27753) σχετικό εισηγητικό σημεί¬ 
ωμα της Διεύθυνσης Γενικής Επιθεώρησης Τραπεζών της 
Τράπεζας της Ελλάδος, αποφάσισε τα εξής: 

Εγκρίνεται η συγχώνευση των ανώνυμων εταιρειών «Τρά¬ 
πεζα ΕΕΟ ΕυιοδαηΚ ΕιςεεΙεε Α.Ε.» και «Επενδύσεις Εργα¬ 
σίας Α.Ε.», με απορρόφηση της δεύτερης από την πρώτη, 
στο πλαίσιο των διατάξεων του άρθρου 16 του Ν. 2515/97, 
όπως ισχύει. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ο Πρόεδρος Τα μέλη Ο Γ ραμματέας 

Ακριβές αντίγραφο 
Αθήνα, 19 Μαρτίου 2003 
Ο Γ ραμματέας 
Σ. ΠΑΠΑΔΟΠΟΥΛΟΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




